laion/Wikipedia-Exotic huggingface dataset:
মুহাম্মাদের জীবনের ঘটনাপঞ্জি

পিতা আবদুল্লাহ'র মৃত্যু। তার জন্মের আগেই পিতা মারা যান। আবদুল্লাহ ব্যাবসার উদ্দেশ্যে গিয়েছিলেন। ফেরার পথে মদীনায় তার মৃত্যু হয়। এপ্রিল ২০:' জন্মের সম্ভাব্য সময়, মক্কা। এ ব্যাপারে মতভেদ রয়েছে। আরবি তারিখ ১২ রবিউল আউয়াল; বলা হয় দিনটি সোমবার ছিল। আবিসিনীয় রাজা আবরাহার মক্কার কাবা শরীফের উপর ব্যর্থ হামলা মাতা আমিনার মৃত্যু দাদা আবদুল মোত্তালেবের মৃত্যু ব্যবসায়িক উদ্দেশ্যে সিরিয়ায় গমন খাদিজার (রা.) সাথে বিয়ে নবী ও রাসূল হিসেবে আবির্ভাব: মক্কা কুরআনের প্রথম আয়াতের (সূরা আলাক: ১-৫) অবতরণ: মক্কা প্রকাশ্যে ইসলামের দাওয়াত প্রদানের সূচনা: মক্কা অনুসারীদের একত্রিতকরণ: মক্কা আবিসিনিয়ায় (বর্তমান ইথিওপিয়া) মুসলমানদের প্রথম হিজরত বনু হাশিম বংশের সকলকে একঘরে করণ মদীনায় গৃহযুদ্ধ: মদীনা বনু হাশিম বংশকে একঘরে করে রাখার অবসান মি'রাজ মদীনায় হিজরত বদরের যুদ্ধ কুরাইশদের উপর মুসলমানদের বিজয় উহুদের যুদ্ধ প্রথমে জয়ী হয়েও পরাজিতর বেশে মদীনায় বনু নাদির গোত্রকে নির্বাসিতকরণ দুমাতুল জান্দালে আক্রমণ: সিরিয়া বনু কুরাইজা গোত্রের ধ্বংস বনি ক্বাব গোত্রকে বশীভূতকরণ: দুমাতুল জান্দাল হুদাইবিয়ার সন্ধি খন্দকের যুদ্ধ ক্বাবা শরীফে প্রবেশাধিকার লাভ খায়বারের যুদ্ধ ইহুদীদের উপর বিজয় লাভ প্রথম উমরাহ বাইজান্টাইন সম্রাজ্যের উপর আক্রমণ: মুতার যুদ্ধ রক্তপাতহীনভাবে মক্কা বিজয় হুনাইনের যুদ্ধ তায়েফের যুদ্ধ তায়েফ অধিকার আল্লাহ'র শাসন প্রতিষ্ঠা: মক্কা আরব উপদ্বীপের অধিকাংশ এলাকা অধিকার রোম ও গাসসান আক্রমণ: তাবুকের যুদ্ধ বিদায় হজ্জ্ব মৃত্যু (জুন ৮): মদীনা
আনোয়ারুর রহমান খান

অধ্যাপক ড. আনোয়ারুর রহমান খান যিনি এ আর খান নামেই বেশি পরিচিত (জন্ম: ১৯৩২ - মৃত্যু: ২৫ মে, ২০১৫) বাংলাদেশের অন্যতম পথিকৃৎ ও বিশিষ্ট জ্যোতির্বিজ্ঞানী। তিনি দীর্ঘদিন ধরে বিশ্ববিদ্যালয়ে শিক্ষকতা এবং দেশে বিজ্ঞান চর্চা ও বিশেষ করে জ্যোতির্বিজ্ঞান চর্চার প্রসারে কাজ করেছেন। এ আর খানের জন্ম ১৯৩২ সালে ঢাকার বিক্রমপুরে। ১৯৫৫ সালে ঢাকা বিশ্ববিদ্যালয় থেকে পদার্থবিজ্ঞান বিভাগে তিনি স্নাতকোত্তর সম্পন্ন করেন। এ আর খান ঢাকা বিশ্ববিদ্যালয়ে তাঁর কর্মজীবন শুরু করেন। ১৯৬০ সালে কলম্বো পরিকল্পনার ফেলো হিসেবে যুক্তরাজ্যের ন্যাশনাল ফিজ়িক্যাল ল্যাবরেটরি ও কেমব্রিজ বিশ্ববিদ্যালয়ের ক্যাভেন্ডিশ গবেষণাগারে গবেষক হিসেবে কাজ করেন। পরে ১৯৬২ সালে লন্ডনের ইম্পেরিয়াল কলেজে যোগদান করেন এবং সেখান থেকে পিএইচডি সম্পন্ন করে দেশে ফিরে আসেন। এরপর প্রথমে পদার্থবিজ্ঞান বিভাগ ও পরে ফলিত পদার্থবিজ্ঞান বিভাগে (অধুনা বৈদ্যুতিক ও বৈদ্যুতিন প্রকৌশল বিভাগ) অধ্যাপনা করেন। এ আর খান দেশে বিজ্ঞান চর্চা ও বিশেষ করে জ্যোতির্বিজ্ঞান চর্চার প্রসারে ১৯৭৬ সালের ৬ সেপ্টেম্বর ঢাকা বিশ্ববিদ্যালয়ে নিজের বাসভবনের গ্যারেজে প্রতিষ্ঠা করেন অনুসন্ধিৎসু চক্র বিজ্ঞান সংগঠন। পাশাপাশি তিনি গড়ে তোলেন বাংলাদেশ অ্যাস্ট্রোনমিক্যাল সোসাইটি। ১৯৯৫ ও ২০১১ সালে বাংলাদেশের হিরণ পয়েন্ট ও পঞ্চগড় থেকে পূর্ণগ্রাস সূর্যগ্রহণ পর্যবেক্ষণ দলের নেতৃত্ব দেন। গ্রামীণ বিজ্ঞান শিক্ষকদের মানোন্নয়নের জন্য বাংলাদেশ বিজ্ঞান জনপ্রিয়করণ সমিতি ও বাংলাদেশ ফ্রিডম ফাউন্ডেশনের যৌথ আয়োজন সত্যেন বসু বিজ্ঞান শিক্ষক ক্যাম্পের সূচনা করেন। ১৯৭৬ সাল থেকে তিনি বিভিন্ন দৈনিকের জন্য রাতের আকাশ-চিত্র তৈরি করে দিতেন। ১৯৮৫ সালে বাংলাদেশে হ্যালির ধূমকেতু পর্যবেক্ষণের জন্য গঠিত জাতীয় কমিটির আহ্বায়ক ছিলেন তিনি। ইউনেস্কো ২০০৯ সালকে আন্তর্জাতিক জ্যোতির্বিজ্ঞান বছর হিসেবে পালন করে, পারিতে (Paris) জ্যোতির্বিজ্ঞান বর্ষের উদযাপনের উদবোধনী অনুষ্ঠানে তিনি বাংলাদেশের প্রতিনিধিত্ব করেন। ১৯৯২ সালে ঢাকা বিশ্ববিদ্যালয়ের ফলিত পদার্থবিজ্ঞান বিভাগ থেকে অবসর নেওয়ার পর থেকে বাংলাদেশের বিজ্ঞান ও জ্যোতির্বিদ্যা চর্চার প্রসারে নিরলস কাজ করেছেন। তিনি ছিলেন বিজ্ঞান ও সংস্কৃতি পরিষদের প্রেসিডিয়াম সদস্য, অনুসন্ধিৎসু চক্রের সভাপতি, বাংলাদেশ দাবা ফেডারেশন ও বাংলাদেশ ঘুড়ি ফেডারেশনের সভাপতি। সম্পাদনা করেছেন বিজ্ঞান সাময়িকী, পরিচালনা করেছেন ঢাকা বেতারে শিক্ষার্থীদের জন্য বিজ্ঞানবিষয়ক অনুষ্ঠান। পরিবেশ আন্দোলনেও সক্রিয় ছিলেন। দেশ-বিদেশের বিভিন্ন স্বীকৃত জর্নালে প্রকাশিত তাঁর লেখা গবেষণাপত্রের সংখ্যা ২০টিরও বেশি। এ আর খান ২০১৫ সালের ২৫ মে বাংলাদেশ সময় ভোর পাঁচটার দিকে লন্ডনের সেন্ট মেরি হাসপাতালে মারা যান। মৃত্যুকালে এ আর খানের বয়স হয়েছিল ৮৪ বছর। প্রতিবেদক, নিজস্ব। "জ্যোতির্বিজ্ঞানী এ আর খান আর নেই"। Prothomalo। সংগ্রহের তারিখ ২০২১-০৩-১১।  "দৈনিক আলোকিত বাংলাদেশ"। ২৭ মে ২০১৫ তারিখে মূল থেকে আর্কাইভ করা। সংগ্রহের তারিখ ২৫ মে ২০১৫।  প্রতিবেদক, নিজস্ব। "মৃত্যুর আগেও তারা দেখে গেলেন তিনি"। Prothomalo। সংগ্রহের তারিখ ২০২১-০৩-১১।  প্রতিবেদক, নিজস্ব। "ব্যতিক্রমী মানুষ ছিলেন অধ্যাপক এ আর খান"। Prothomalo। সংগ্রহের তারিখ ২০২১-০৩-১১।  "বিজ্ঞানমনস্ক তারুণ্যের প্রেরণা জ্যোতির্বিদ এ আর খান | কালের কণ্ঠ"। Kalerkantho। সংগ্রহের তারিখ ২০২১-০৩-১১।
বক্স গাছের মথ

বক্স গাছের মথ (Cydalima perspectalis) (ইংরেজি: The Box Tree Moth) হল ক্রামবিদা গোত্রের একটি মথ প্রজাতি। এটি পূর্ব এশিয়ার (জাপান, চীন, তাইওয়ান, কোরিয়া, রাশিয়ার দূর প্রাচ্য, এবং ভারত) একটি স্থানীয় প্রজাতি। এটি ইউরোপের একটি ইনট্রোডিউসড বা প্রবর্তিত প্রজাতি যা ২০০৬ সালে জার্মানিতে, এবং পরবর্তীতে ২০০৭ সালে সুইজারল্যান্ড ও নেদারল্যান্ডে, ২০০৯ সালে ফ্রান্স, গ্রেট ব্রিটেন, ও অস্ট্রিয়াতে প্রথমবারের মতো নথিভুক্ত করা হয়। ২০০৯ সালে এই বক্স গাছের মথকে হাঙ্গেরি, রোমানিয়া, ও তুরস্ক থেকে প্রথমবারের মতো উল্লেখ করা হয়। স্লোভাকিয়া, বেলজিয়াম আর ক্রোয়েশিয়াতেও একে পাওয়া গেছে বলে জানা যায়। ২০১৪ সালের অলিম্পিকের প্রস্তুতিকালে ২০১২ সালে বক্সুস সেপমেরভিরেন্স গাছের মাধ্যমে ইতালি থেকে এই মথটি সচিতে চলে আসে এবং এর পরের বছর থেকেই বুক্সুস কলকিকা গাছকে প্রচুর পরিমাণে পত্রশূন্য করতে থাকে। "Buchsbaumzünsler (Cydalima perspectalis (Walker, 1859))" (German ভাষায়)। insekten-sachsen.de। সংগ্রহের তারিখ ২৫ মে ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link) Landwirtschaftskammer Vorarlberg: Buchsbaumzünsler wieder Aktiv. ওয়েব্যাক মেশিনে আর্কাইভকৃত ১ এপ্রিল ২০২০ তারিখে In: Obst- und Gartenkultur Vorarlberg. "ইউরোপের প্রাণীকূল"। ২৩ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৫ মে ২০১৫।  Mally, R. & M. Nuss (২০১০), "Phylogeny and nomenclature of the box tree moth, Cydalima perspectalis (Walker, 1859) comb. n., which was recently introduced into Europe (Lepidoptera: Pyraloidea: Crambidae: Spilomelinae)", ইউরোপিয়ান জার্নাল অভ এন্টোমোলজি ১০৭(৩)ঃ ৩৯৩-৪০০। Sáfián, Sz. & B. Horváth 2011: Box Tree Moth – Cydalima perspectalis (Walker, 1859), new member in the Lepidoptera fauna of Hungary (Lepidoptera: Crambidae). – Natura Somogyiensis 19: 245–246. Székely, L., V. Dinca & C. Mihai 2012: Cydalima perspectalis (Walker, 1859), a new species for the Romanian fauna (Lepidoptera: Crambidae: Spilomelinae). – Buletin de Informare Entomologica 22 (3–4): 73–77 Hizal, E., M. Kose, C. Yesiland & D. Kaynar 2011: The New Pest Cydalima perspectalis (Walker, 1859) (Lepidoptera: Crambidae) in Turkey. – Journal of Animal and Veterinary Advances 11 (3): 400–403. "বেলজিয়ামের লেপিডোপ্টেরা"। ৩০ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৫ মে ২০১৫।  "Box tree moth (Cydalima perspectalis, Lepidoptera; Crambidae), new invasive insect pest in Croatia"। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৫ মে ২০১৫।  "সংরক্ষণাগারভুক্ত অনুলিপি"। ২০১৬-০৮-১০ তারিখে মূল থেকে আর্কাইভ করা। সংগ্রহের তারিখ ২০১৫-০৫-২৫।
বাকেরগঞ্জ পৌরসভা

বাকেরগঞ্জ পৌরসভা বাংলাদেশের বরিশাল জেলার বাকেরগঞ্জ উপজেলার স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি ক শ্রেণীর পৌরসভা এবং বরিশাল-৬ আসনের অন্তর্গত নির্বাচনী এলাকা। ১৯৯০ সালে বাকেরগঞ্জ পৌরসভা প্রতিষ্ঠিত হয়। এ পৌরসভায় ৫০ কিলোমিটার সড়কের মধ্যে ৪০ কিলোমিটার সড়ক পাকা এবং ১০ কিলোমিটার সড়ক কাঁচা। বাকেরগঞ্জ পৌরসভার আয়তন ৬.২৫ বর্গ কিলোমিটার। এর উত্তরে বাকেরগঞ্জ উপজেলার অন্তর্গত রঙ্গশ্রী ইউনিয়ন, পূর্বে কলসকাঠী, দক্ষিণে ভরপাশা এবং পশ্চিমে রঙ্গশ্রী ও গারুড়িয়া ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ। ২০১১ সালের আদমশুমারি অনুযায়ী বাকেরগঞ্জ পৌরসভার মোট জনসংখ্যা ১৫,৪১৮ জন। এর মধ্যে পুরুষ ৭,৬৪৪ জন এবং মহিলা ৭,৭৭৪ জন। মোট পরিবার ৩,৩৯৫টি। ২০১১ সালের আদমশুমারি অনুযায়ী বাকেরগঞ্জ পৌরসভার সাক্ষরতার হার ৭৬.৭%। মাহবুব আলম নাসরীন জাহান রত্না মো: লোকমান হোসেন ডাকুয়া কলসকাঠী জমিদার বাড়ি পাদ্রিশিবপুর গির্জা চরামদ্দী মুঙ্গাখাঁন জামে মসজিদ "এক নজরে বাকেরগঞ্জ পৌরসভা"। বাংলাদেশ জাতীয় তথ্য বাতায়ন। ৩১ মে ২০১৫ তারিখে মূল থেকে আর্কাইভ করা। সংগ্রহের তারিখ ২৫ মে ২০১৫।  "বাকেরগঞ্জ পৌরসভা নির্বাচনে ভোটযুদ্ধে লড়ছেন ৫ মেয়র প্রার্থী"। দৈনিক সংগ্রাম। সংগ্রহের তারিখ ২৫ মে ২০১৫। [স্থায়ীভাবে অকার্যকর সংযোগ] "বাকেরগঞ্জ পৌরসভা ওয়ার্ড সমূহ"। বাংলাদেশ জাতীয় তথ্য বাতায়ন। ৩১ মে ২০১৫ তারিখে মূল থেকে আর্কাইভ করা। সংগ্রহের তারিখ ২৫ মে ২০১৫।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
আল-কুরতুবি

ইমাম আবু আবদুল্লাহ আল কুরতুবি বা আবু আবদুল্লাহ মুহাম্মদ ইবনে আহমেদ ইবনে আবু বকর আল আনসারি আল কুরতুবি (আরবি: أبو عبدالله القرطبي) ছিলেন কর্ডো‌বার একজন বিখ্যাত মুফাসসির, মুহাদ্দিস ও ফকিহ। তিনি ফিকহের মালিকি মাজহাবের অনুসারী ছিলেন। তাফসীর আল কুরতুবি নামক কুরআনের তাফসির গ্রন্থের জন্য তিনি বেশি পরিচিত। ইমাম কুরতুবি ১৩শ শতাব্দীতে স্পেনের কর্ডো‌বায় জন্মগ্রহণ করেন। তার বাবা ছিলেন একজন কৃষক। ১২৩০ সালে স্প্যানিশ আক্রমণের সময় তার বাবা মারা যান। তরুণ বয়সে কুরতুবি পাত্র তৈরির জন্য তার পরিবারে মাটি আনার কাজ করেছেন। কর্ডো‌বায় তিনি তার শিক্ষা সমাপ্ত করেন। ১২৩৬ সালে রাজা প্রথম ফার্নান্ডো কর্ডো‌বা দখল করে নিলে তিনি আলেক্সান্দ্রিয়া চলে যান। সেখানে তিনি হাদিস ও তাফসীর অধ্যয়ন করেন। এরপর তিনি কায়রো যান এবং মুনিয়া আবিল খুসাবে বসবাস শুরু করেন। বাকি জীবন তিনি এখানে অতিবাহিত করেছেন। ইমাম কুরতুবি তার সৌজন্যতা ও জীবনযাপন ধারার জন্য পরিচিত ছিলেন। ১২৭৩ সালে ইমাম কুরতুবি মৃত্যুবরণ করেন। মুনিয়া আবিল খুসাবে তাকে দাফন করা হয়। ১৯৭১ সালে তার মাজারের পাশে তার নামে মসজিদ নির্মিত হয়েছে। তাফসীর, হাদিস, তিলাওয়াত ও ফিকহে ইমাম কুরতুবি দক্ষতা অর্জন করেন যা তার লেখায় ফুটে উঠেছে। অনেক পণ্ডিত তার পাণ্ডিত্যপূর্ণ কর্মের প্রশংসা করেন। নিজের রচনায় ইমাম কুরতুবি সুন্নি দৃষ্টিভঙ্গির পক্ষে অবস্থান নিয়েছেন এবং মুতাজিলাদের সমালোচনা করেছেন। তাফসির আল কুরতুবি: তার সবচেয়ে বিখ্যাত গ্রন্থ। এই তাফসির গ্রন্থটি ২০ খণ্ডে সমাপ্ত হয়েছে। আল তাজকিরা ফি আহওয়াল আল মাওতা ওয়া উমুর আল আখিরাহ: মৃত্যু, কবরের শাস্তি, কিয়ামত নিয়ে রচিত গ্রন্থ। আল ইসনা ফি শারহ আল আসমা আল হুসনা কিতাবুত তাজকার ফি আফদালিল আজকার কিতাবু শারহিত তেকাসি কিতাবু কামিল হিরস বিজ জুহদি ওয়াল কানাতি আত তাকরিব লি কিতাবিত তামহিদ ইসলামি পণ্ডিতদের তালিকা Bosworth, C.E.; van Donzel, E.; Lewis, B.; Pellat, Ch. (১৯৮৬)। Encyclopaedia of Islam (New Edition)। Volume V (Khe-Mahi)। Leiden, Netherlands: Brill। পৃষ্ঠা 512। আইএসবিএন 9004057455।  26, el-Kasabî Mahmûd Zelat. p. 30 Al-Qurtubi's depth of scholarship Bosworth, C.E.; van Donzel, E.; Lewis, B.; Pellat, Ch. (১৯৮৬)। Encyclopaedia of Islam (New Edition)। Volume V (Khe-Mahi)। Leiden, Netherlands: Brill। পৃষ্ঠা 513। আইএসবিএন 9004057455।  (ইংরেজি) Selections from the Introduction of Tafsir Al Qurtubî ওয়েব্যাক মেশিনে আর্কাইভকৃত ৩০ নভেম্বর ২০১১ তারিখে (ফরাসি) Fatwâ of Al Qurtubî about the Ayat Mutashabihat (ফরাসি) The Secret of Adhan by Imâm Al Qurtubî আরবি উইকিসংকলনে এই নিবন্ধ সম্পর্কে আদি লেখা রয়েছে: Al-Qurtubi
আত তুরতুশি

আবু বকর মুহাম্মদ আত তুরতুশি (আরবি: أبو بكر محمد بن الوليد الطرطوشي) (১০৫৯ – ১১২৬ খ্রিষ্টাব্দ) (৪৫১ – ৫২০ হিজরি) (আত তুরতুশি নামে বেশি পরিচিত) ছিলেন ১২শ শতাব্দীর একজন খ্যাতনামা আন্দালুসিয়ান রাজনৈতিক দার্শনিক। এছাড়া তিনি ফিকহের মালিকি মাজহাবের একজন পণ্ডিত। আত তুরতুশি ১০৫৯ সালে আন্দালুসের টরটসার এবরো বদ্বীপে জন্মগ্রহণ করেন। এসময় এই অঞ্চল বিভিন্ন তাইফা রাজ্যে বিভক্ত হয়ে পড়েছিল। তিনি প্রথমে জারাগোজায় যান এবং বিখ্যাত পণ্ডিত ও কবি আবুল ওয়ালিদ আল বাজির কাছে শিক্ষাগ্রহণ শুরু করেন। আন্দালুসিয়ান পলিমেথ ইবনে হাজমের দার্শনিক ও রাজনৈতিক গ্রন্থগুলো অধ্যয়ন করেছেন। শিক্ষার উদ্দেশ্যে আত তুরতুশি মুসলিম বিশ্বের অনেক অঞ্চলে ভ্রমণ করেছেন এবং পূর্বদিকে বাগদাদ পর্যন্ত অগ্রসর হন। তার ভ্রমণ করা স্থানের মধ্যে রয়েছে দামেস্ক, আলেপ্পো, কায়রো ও আলেক্সান্দ্রিয়া। এরপর তিনি আলেক্সান্দ্রিয়ায় বসবাস শুরু করেন এবং সেখানে মাদ্রাসায় লেখাপড়া করতে থাকেন। আত তুরতুশি কঠোরভাবে মিশরের ফাতেমীয় খিলাফতের ইসমাইলি মতবাদের সমালোচনা করেছিলেন। আলমোরাভি শাসক ইউসুফ ইবনে তাশফিনের জন্য তিনি একটি ফতোয়া প্রদান করেছিলেন যাতে তাকে স্পেন আক্রমণ করে বিভক্ত তাইফা রাজ্যগুলোকে ক্ষমতাচ্যুত করার অনুমতি দেয়া হয়। সিরাজ আল মুলুক তার বিখ্যাত রচনাকর্ম। এটি রাজনৈতিক তত্ত্বের উপর একটি গুরুত্বপূর্ণ রচনা। আব্রাহাম বেন জেকব, ১০ম শতাব্দীর একজন পর্যটক যিনি ইবরাহিম ইবনে ইয়াকুব আল তুরতুশি নামে পরিচিত। Tartushi Moshe Gil, A History of Palestine, 634-1099, p 424. আইএসবিএন ০৫২১৫৯৯৮৪৯
কাম্পোরা সান জোভান্নি

কাম্পোরা সান জোভান্নি ইতালির ক্যালাব্রিয়ার কোজেনসা প্রদেশের আমানসিয়া সম্প্রদায়ের (কমুনে) একটি ফ্রাসিওনে। এটির অবস্থান কাতানজারো প্রদেশ এর সীমানার কাছে। কাম্পোরা সান জোভান্নি টাইরহেনীয় সমুদ্রের উপকূলবর্তী অঞ্চলে অবস্থিত। ১৯৫০ এর দশককার সময় থেকে, গ্রামটি একটি ছোট মালভূমি নিয়ে গড়ে উঠেছে এবং প্রসারিত হয়েছে যেটি সমুদ্র সৈকতের একেবারে পাশ্ববর্তী সমতল অঞ্চলসমূহ লক্ষ্য করা যায়। এই অঞ্চলটি মুলত প্রাকৃতিক নৈসর্গির বেলাভূমি হিসেবে চারদিকে আঙ্গুর গাছ এবং জলপাই গাছের সমরাহে আচ্ছাদিত একটি পাহাড় দিয়ে পরিবেষ্টিত হয়ে আছে। এছাড়াও এলাকাটি অন্যতম বৈশিস্ট্য হল, এই পাহাড়টি এই অঞ্চলের দিকে আলতো করে ধাবিত বলে মনে হয় এবং সম্মুখভাগ প্রসারমান, বাম দিকে লেমেজিয়া টার্মের উপসাগর এবং একেবারে সামনের দিকে প্রাকৃতিক বেলাভূমি সহ স্ট্রম্বোলি আগ্নেয়গিরি পরিষ্কারভাবে দিনের বেলায় লক্ষ্য করা যায়। এই অঞ্চলের আরও একটি বৈশিষ্ট্য হচ্ছে আইওলিয়ান দ্বীপপুঞ্জে যেতে হলে খুব সহজেই কাম্পোরা বন্দর থেকে যাওয়া যায়। এলাকাটির অর্থনীতি মূলতঃ কৃষি এবং পর্যটন শিল্পের উপর ভিত্তি করে গড়ে উঠেছে। ১৯৫০ এর দশককার সময় থেকে, অঞ্চলটিতে লাল পেঁয়াজের চাষ ব্যাপকভাবে হয়ে আসছে এবং বতর্মান সময়ের দেশী এবং বিদেশী উভয় বাজারেই এটির চাষাবাদ প্রশংসিত হয়ে আসছে। বিগত ২০ বছরেরও অধিক সময়কাল ধরে, এই পণ্যটির রফতানি এবং অন্যান্য বাণিজ্যিক কর্মকান্ডের জন্য স্থানীয় পর্যায়ের অর্থনীতিক কাঠামোকে অধিকতর প্রসারিত করে আসছে। উইকিমিডিয়া কমন্সে কাম্পোরা সান জোভান্নি সম্পর্কিত মিডিয়া দেখুন। প্রলোকো কাম্পোরা সান জোভান্নি
অজয় জাদেজা

অজয়সিংজি দৌলতসিংজি জাদেজা (গুজরাটি: અજય જાડેજા; pronunciation; জন্ম: ১ ফেব্রুয়ারি, ১৯৭১) গুজরাতের যমনগর এলাকায় জন্মগ্রহণকারী ভারতের সাবেক আন্তর্জাতিক ক্রিকেটার। ১৯৯২ থেকে ২০০০ মেয়াদে ভারত ক্রিকেট দলের অন্যতম সদস্য ছিলেন অজয় জাদেজা। এছাড়াও, ভারত দলকে ১৩টি একদিনের খেলায় নেতৃত্ব দিয়েছেন। ঘরোয়া প্রথম-শ্রেণীর ভারতীয় ক্রিকেটে হরিয়ানা, জম্মু ও কাশ্মীর এবং রাজস্থানের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে মাঝেমধ্যে ডানহাতে মিডিয়াম বোলিং করতেন তিনি। পাতানো খেলার অভিযোগে তাকে নিষিদ্ধ ঘোষণা করা হলেও ২৭ জানুয়ারি, ২০০৩ তারিখে দিল্লি হাইকোর্টের আদেশ বলে তার উপর আরোপিত নিষেধাজ্ঞাদেশ বাতিল করা হয়। সমগ্র খেলোয়াড়ী জীবনে জাদেজা ১৫ টেস্ট ও ১৯৬টি একদিনের আন্তর্জাতিকে অংশগ্রহণ করেছেন। ১৯৯০-এর দশকের শেষার্ধ্বে তার দ্রুতগতিতে রান তোলা বেশ স্মরণীয় হয়ে আছে। এছাড়াও তিনি দলের অন্যতম সেরা ফিল্ডার হিসেবে চিহ্নিত হয়ে আছেন। ১৯৯৬ সালের ক্রিকেট বিশ্বকাপের কোয়ার্টার ফাইনালে চিরপ্রতিদ্বন্দ্বী পাকিস্তানের বিপক্ষে ২৫ বলে ৪৫ রান করে স্মরণীয় ভূমিকা রাখেন। তন্মধ্যে ওয়াকার ইউনুসের শেষ দুই ওভারে ৪০ রান সংগ্রহ করেছিলেন। একদিনের আন্তর্জাতিকে ৪র্থ ও ৫ম উইকেট জুটিতে মোহাম্মদ আজহারউদ্দীনের সাথে যথাক্রমে জিম্বাবুয়ে ও শ্রীলঙ্কার বিপক্ষে সর্বোচ্চ রানের রেকর্ড গড়েন। এছাড়াও শারজায় অনুষ্ঠিত খেলায় ইংল্যান্ডের বিপক্ষে ১ ওভারে ৩ রান দিয়ে ৩ উইকেট পেয়ে দলকে বিজয়ী করতে সহায়তা করেন। ৩ জুন, ২০০০ তারিখে পাকিস্তানের বিপক্ষে পেপসি এশিয়া কাপে সর্বশেষ একদিনের আন্তর্জাতিকে অংশ নিয়েছিলেন। ঐ খেলায় ৪ ছক্কা ও ৮ চারে ৯৩ রান করলেও তার দল হেরে যায়। কিন্তু ক্রিকেটের যাবতীয় অর্জনসমূহ পাতানো খেলায় অংশগ্রহণের অভিযোগে কলুষিত হয় ও ৫-বছরের জন্য নিষেধাজ্ঞা প্রদান করা হয়। তবে, ২৭ জানুয়ারি, ২০০৩ তারিখে দিল্লি হাইকোর্ট তার উপর আরোপিত নিষেধাজ্ঞা প্রত্যাহার করে এবং তাকে ঘরোয়া ও আন্তর্জাতিক ক্রিকেটে অংশগ্রহণের অনুমতি দেয়। ২০১৩ সালে রঞ্জি ট্রফিতে তিনি অংশগ্রহণ করেন। বর্তমানে তিনি ক্রিকেট ধারাভাষ্যকার হিসেবে দায়িত্ব পালনসহ হরিয়ানা ক্রিকেট দলের অধিনায়কত্ব করছেন। সাবেক পাকিস্তান ক্রিকেট দলের অধিনায়ক জহির আব্বাসের সাথে ২০০৩ সালের আইসিসি ক্রিকেট বিশ্বকাপে ধারাভাষ্যের দায়িত্বে ছিলেন। ২০০৭ সালের বিশ্বকাপেও একই দায়িত্বে ছিলেন। পরে এনডিটিভি ইন্ডিয়া ও এনডিটিভি ২৪*৭ চ্যানেলে ক্রিকেট বিশ্লেষক হিসেবে ছিলেন। ব্যক্তিগত জীবনে বিবাহিত তিনি। রিভাবা জাদেজা নাম্নী এক রমণীর পাণিগ্রহণ করেন। তাদের সংসারে এক সন্তান রয়েছে। "Ajay Jadeja, Cricket players"। ESPN Cricinfo।  Ajay Jadeja, Sanjeev Kapoor to put on their dancing shoes on Sony I admire the way Ajay deals with everything: Aditi Jaitly I’ll keep trying: Ajay Jadeja ওয়েব্যাক মেশিনে আর্কাইভকৃত ৫ সেপ্টেম্বর ২০০৬ তারিখে All-rounder, on and off field ওয়েব্যাক মেশিনে আর্কাইভকৃত ১০ ডিসেম্বর ২০০৭ তারিখে মোহাম্মদ আশরাফুল ম্যাচ ফিক্সিংয়ের জন্য নিষিদ্ধ হওয়া ক্রিকেটারদের তালিকা উইকিমিডিয়া কমন্সে অজয় জাদেজা সংক্রান্ত মিডিয়া রয়েছে। ইএসপিএনক্রিকইনফোতে অজয় জাদেজা (ইংরেজি) ক্রিকেটআর্কাইভে অজয় জাদেজা (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
ইন্দপুর সমষ্টি উন্নয়ন ব্লক

ইঁদপুর সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার খাতড়া মহকুমার একটি প্রশাসনিক অঞ্চল। এই ব্লকটি ইঁদপুর থানার অধীনস্থ। ব্লকের সদর ইঁদপুর। ইঁদপুর ব্লকটি ২৩°১০′০০″ উত্তর ৮৬°৫৬′০০″ পূর্ব﻿ / ﻿২৩.১৬৬৭° উত্তর ৮৬.৯৩৩৩° পূর্ব﻿ / 23.1667; 86.9333 অক্ষ-দ্রাঘিমাংশে অবস্থিত। এই ব্লকের গড় উচ্চতা ১১৮ মি (৩৮৭ ফু)। ব্লকের আয়তন ৩০০.২০ বর্গ কিলোমিটার। ইঁদপুর ব্লক/ পঞ্চায়েত সমিতির অধীনস্থ গ্রাম পঞ্চায়েতগুলি হল: ভেদুয়াসোল, ব্রাহ্মণডিহা, ব্রজরাজপুর, গৌরবাজার, হাটগ্রাম, ইঁদপুর ও রঘুনাথপুর। ইঁদপুর ব্লকটি বাঁকুড়া ও খাতড়া শহরদুটির মধ্যে সংযোগরক্ষাকারী রাস্তার উপর অবস্থিত। ২০০১ সালের জনগণনা অনুসারে, ইঁদপুর ব্লকের জনসংখ্যা ১৩৭,৮০০। এর মধ্যে ৭০,৮৭৬ জন পুরুষ এবং ৬৬,৯২৪ জন মহিলা। ১৯৯১-২০০১ সালে দশকীয় বৃদ্ধির হার ১০.১৫%। বাঁকুড়া জেলার দশকীয় বৃদ্ধির হার ১৩.৭৯%। রাজ্যের দশকীয় বৃদ্ধির হার ১৭.৮৪%। ইঁদপুর ব্লকে তফসিলি জাতি জনসংখ্যা ৫৭, ৩৯২ এবং তফসিলি উপজাতি জনসংখ্যা ১৩,১৫১। ইঁদপুর গোয়েঙ্কা উচ্চমাধ্যমিক বিদ্যালয় এই শহরে অবস্থিত। এখানে একটি গ্রন্থাগার রয়েছে। ইঁদপুর ব্লক থেকে ১৭ কিলোমিটার দূরে শালডিহা উচ্চমাধ্যমিক বিদ্যালয় ও শালডিহা কলেজ অবস্থিত। বেলুট গ্রন্থাগার শালডিহা কলেজ থেকে ৫ কিলোমিটার দূরে অবস্থিত। ইঁদপুর বিধানসভা কেন্দ্র "Contact details of Block Development Officers"। Bankura district। West Bengal Government। ২০১১-০৯-০২ তারিখে মূল থেকে আর্কাইভ করা। সংগ্রহের তারিখ ২০১১-০৪-০১।  "Provisional population totals, West Bengal, Table 4, Bankura District"। Census of India 2001। Census Commission of India। সংগ্রহের তারিখ ২০১১-০৪-০১।  "Indpur, India Page"। West Bengal। Falling Rain Genomics। সংগ্রহের তারিখ ২০০৮-০৩-২২।  "BRGF Allotment Order No. 16" (পিডিএফ)। Bankura district। Government of West Bengal - Department of Panchayats & Rural Development। ২০১১-০৯-০২ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৪-০১।  "Provisional Population Totals, West Bengal. Table 4"। Census of India 2001। Census Commission of India। সংগ্রহের তারিখ ২০১১-১০-২২।  "TRU for all Districts (SC & ST and Total)"। Census 2001। Census Commission of India। সংগ্রহের তারিখ ২০০৮-০৩-২২।
আর্যাবর্ত

আর্যাবর্ত (সংস্কৃত: आर्यावर्त, আর্য়াভ়্যর্ত্য, সংস্কৃত উচ্চারণ: [aːrjaːˈʋərtə]) বলতে ভারতীয় উপমহাদেশের উত্তরের অংশকে বোঝায়। আর্যাবর্ত শব্দের আক্ষরিক অর্থ "আর্যদের ভূমি"। ধর্মশাস্ত্র এবং সূত্র-সহ বিভিন্ন হিন্দু ধর্মগ্রন্থে আর্যাবর্ত বলতে ভারতীয় উপমহাদেশের ইন্দো-আর্য জনগোষ্ঠীর বাসস্থানকে বোঝাত যেখানে আর্যদের ধর্ম ও অনুষ্ঠান প্রাধান্য পেয়েছিল। সময়ের সঙ্গে আর্যাবর্তের পরিধি ক্রমশ বৃদ্ধি পেয়েছিল, যা বিভিন্ন হিন্দু সূত্র মারফত জানা যায়, যেহেতু বৈদিক পরবর্তী সময়ে ঐতিহাসিক বৈদিক ধর্ম পূর্বদিকে বিস্তৃত হয়েছিল। ভারতের নামসমূহ Bronkhorst, Johannes (২০০৭)। Greater Magadha: Studies in the Culture of Early India। BRILL। আইএসবিএন 9789004157194। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Samuel, Geoffrey (২০১০)। The Origins of Yoga and Tantra. Indic Religions to the Thirteenth Century। Cambridge University Press। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Aryavarta, Monier Williams Sanskrit English Dictionary (1899) Apte, Vaman Shivaram (১৯৫৭)। "Revised and Enlarged Edition of Prin. V. S. Apte's The Practical Sanskrit-English Dictionary"। সংগ্রহের তারিখ ১ নভেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Bronkhorst, Johannes (২০১১), Buddhism in the Shadow of Brahmanism, BRILL উদ্ধৃতি টেমপ্লেট ইংরেজি প্যারামিটার ব্যবহার করেছে (link) Scharfe, Hartmut (১৯৮৯)। Handbuch der Orientalistik: Indien (ইংরেজি ভাষায়)। BRILL। পৃষ্ঠা 12। আইএসবিএন 9004090606। উদ্ধৃতি টেমপ্লেট ইংরেজি প্যারামিটার ব্যবহার করেছে (link) সংস্কৃত শব্দ আর্য প্রথমদিকে তাদেরকে বোঝাত যারা বৈদিক সংস্কৃত ভাষায় বলত এবং বৈদিক সংস্কৃতি মেনে চলত (যেমন, ধার্মিক অনুষ্ঠান এবং কাব্য)। বিপরীতে অনার্য বলতে বহিরাগতদের বোঝাত। গৌতম বুদ্ধের সময় (খ্রিস্টপূর্ব পঞ্চম–চতুর্থ শতাব্দী) আর্য বলতে অভিজাতদের বোঝাতে লাগল।
ওলন্দাজ উইকিপিডিয়া

ওলন্দাজ উইকিপিডিয়া (ওলন্দাজ: Nederlandstalige Wikipedia) হচ্ছে অনলাইন বিশ্বকোষ উইকিপিডিয়ার ওলন্দাজ ভাষার সংস্করণ। ২০০১ সালে ওলন্দাজ উইপিডিয়ার পথচলা শুরু হয়। আগস্ট ২০২৪ পর্যন্ত ডাচ উইকিপিডিয়ার নিবন্ধ সংখ্যা ২১,৬৪,৮৭৮, যা একে তৃতীয় বৃহত্তম উইকিপিডিয়া হিসেবে স্বীকৃতি দিয়েছে। এটা চতুর্থ উইকিপিডিয়া ভাষা যার নিবন্ধ সংখ্যা ১মিলিয়ন (১০ লাখ) অতিক্রম করেছে। প্রথম, দ্বিতীয় ও তৃতীয় অবস্থানে আছে ইংরেজি, জার্মান ও ফরাসী ভাষার উইকিপিডিয়া। ২০১৬ সালের এপ্রিল মাসে ডাচ উইকিপিডিয়ার ১১৫৪ জন সক্রিয় সদস্য প্রত্যেকে কমপক্ষে পাঁচটি করে সম্পাদনা করেছেন। ২০০১ সালের ১৯ জুন ওলন্দাজ উইকিপিডিয়া যাত্রা শুরু করে এবং ২০০৫ সালে এক লাখ তম নিবন্ধ তৈরী হয়। শীর্ষ দশ উইকিপিডিয়ার হিসেবে ডাচ ভাষার উইকিপিডিয়া পাতা-ভাষাভাষী লোক হিসেবে সব থেকে বড় উইকিপিডিয়া। আগস্ট ২০২৪, পর্যন্ত ৪৯,৮৭,০০০ জন ব্যবহারকারী, 146 জন প্রশাসক ৭১,৯৯৩টি ফাইলস আছে এই উইকিপিডিয়ায়। ডাচ উইকিপিডিয়ার বেশীরভাগ নিবন্ধ (৫৯%) ইন্টারনেট বটের মাধ্যমে তৈরী। ২০১১ এর অক্টোবর মাসে কিছু বট মিলে ৮০,০০০ নিবন্ধ তৈরি করে মাত্র ১১ দিনে (যা সমগ্র নিবন্ধের ১০%)। ২০১১ সালের ডিসেম্বর মাসে ডাচ উইকিপিডিয়ার ১ মিলিয়ন তম নিবন্ধটি তৈরী হয়। সে সময়ে বটের সাহায্যে দশদিনে এক লাখ নিবন্ধ তৈরী করা হয়। ২০১৩ সালের মার্চ মাসে ফরাসি উইকিপিডিয়া কে পেছনে ফেলে ডাচ উইকিপিডিয়া চতুর্থ স্থান দখল করে। Wikipedia Statistics List of Wikipedias on 20 October 2011 (archived). Wikimedia. Retrieved 24 June 2013. List of Wikipedias on 31 October 2011 (archived). Wikimedia. Retrieved 24 June 2013.
মুয়াবিয়া ইবনে হিশাম

মুয়াবিয়া ইবনে হিশাম ছিলেন একজন আরব সেনাপতি এবং উমাইয়া খলিফা হিশাম ইবনে আবদুল মালিকের ছেলে। আরব-বাইজেন্টাইন যুদ্ধে মুয়াবিয়া ইবনে হিশাম গুরুত্বপূর্ণ ভূমিকা রেখেছেন। তার ছেলে আবদুর রহমান ইবনে মুয়াবিয়া কর্ডো‌বা আমিরাতের প্রতিষ্ঠা করেন। আরব-বাইজেন্টাইন যুদ্ধে ভূমিকার জন্য মূলত মুয়াবিয়া ইবনে হিশাম পরিচিত। এশিয়া মাইনরে বাইজেন্টাইনদের বিরুদ্ধে তিনি অনেক অভিযানে নেতৃত্ব দেন। ৭২৫ খ্রিষ্টাব্দের গ্রীষ্মে তিনি প্রথম অভিযানের নেতৃত্ব দেন। অভিযানের অংশ হিসেবে একই সময় সাইপ্রাসে মায়মুন ইবনে মিহরানের নেতৃত্বে একটি নৌ আক্রমণ চালানো হয়। আরব বিবরণ অনুযায়ী মুয়াবিয়ার সেনারা ডোরিলাইয়াম পর্যন্ত পৌছে যায়। এসময় তারা অনেককে বন্দী করে এবং কয়েকটি দুর্গ ধ্বংস হয়। ৭২৬ সালে তিনি একটি অভিযান শুরু করেছিলেন বলে বিবরণ রয়েছে। তবে এর ব্যাপারে বিশেষ কিছু জানা যায় না। ৭২৭ সালে আবদুল্লাহ আল বাত্তালের পাশাপাশি তিনি আরেকটি অভিযানে নেতৃত্বে দেন। বাত্তাল প্রথমে বর্তমান তুরস্কের অন্তর্গত চানকিরি দখল করেন এরপর তাদের সম্মিলিত বাহিনী এটিওসের দুর্গ দখল করে নেয় ও নাইসিয়ার দিকে অগ্রসর হয়। ৪০ দিন অবরোধের পরও তারা তা দখল করতে ব্যর্থ হন। ৭২৮ সালে এশিয়া মাইনরের দক্ষিণ দিকে অভিযান শুরু করে। এসময় তার ভাই সাইদ ইবনে হিশাম উত্তর দিকে অভিযানের নেতৃত্ব দেন। তবে তাদের কেউ এতে তেমন সফল হননি। মুসলিম বিবরণ অনুযায়ী মুয়াবিয়া ইবনে হিশাম ৭৩০ এর সেপ্টেম্বর/অক্টোবরে চারসিয়ানোন দুর্গ জয় করেছেন বলে উল্লেখ রয়েছে। তবে বাইজেন্টাইন বিবরণ অনুযায়ী তার চাচা মাসলামা ইবনে আবদুল মালিক এই অভিযানের নেতৃত্বে ছিলেন। পরের বছর তার বাহিনী সীমানা অতিক্রমের চেষ্টা করতে ব্যর্থ হয়েছিল বলা হয়ে থাকে। ৭৩২ সালে তার অভিযানের সময় তিনি এক্রোইনোন পর্যন্ত পৌছাতে সক্ষম হন। ৭৩৩ সালে তিনি পাফলাগোনিয়া অভিযানে নেতৃত্ব দিয়েছেন। পরের কয়েক বছর তিনি অভিযানে নেতৃত্ব দিতে থাকেন। ৭৩৭ সালে তিনি পুনরায় দক্ষিণের অভিযানের নেতৃত্বে দেন। এসময় তার মৃত্যু হয় থিওফেনস দ্য কনফেসারের মতে ঘোড়া থেকে পড়ে তিনি মারা গিয়েছিলেন। আব্বাসীয় বিপ্লবের ফলে উমাইয়া রাজবংশের পতনের পর মুয়াবিয়া ইবনে হিশামের এক ছেলে আবদুর রহমান ইবনে মুয়াবিয়া আন্দালুস পালিয়ে যান। তিনি আন্দালুসে উমাইয়া শাসিত কর্ডোবা আমিরাত প্রতিষ্ঠা করেন। Blankinship (1994), p. 120 Winkelmann & Lilie (2000), p. 321 Blankinship (1994), p. 121 Blankinship (1994), p. 162 Blankinship (1994), p. 169 Ṭāhā (1998), p. 234 Blankinship, Khalid Yahya (১৯৯৪)। The End of the Jihâd State: The Reign of Hishām ibn ʻAbd al-Malik and the Collapse of the Umayyads। State University of New York Press। আইএসবিএন 978-0-7914-1827-7।  Ṭāhā, ʻAbd al-Wāḥid (১৯৯৮)। The Muslim conquest and settlement of North Africa and Spain। Routledge। আইএসবিএন 978-0-415-00474-9।  Winkelmann, Friedhelm; Lilie, Ralph-Johannes, সম্পাদকগণ (২০০০)। Prosopographie der mittelbyzantinischen Zeit: I. Abteilung (641–867) - 2. Band (German ভাষায়)। Walter de Gruyter। আইএসবিএন 978-3-11-016672-9। উদ্ধৃতি শৈলী রক্ষণাবেক্ষণ: অচেনা ভাষা (link)